Aalborg Stiftstidende, 1831-12-10
J sidste Hefte af Maanedsskrift for Literatur recenseres Pastor emeritus Ridder J. Hornsylds Betragtninger over Bibelen, 1ste Deel, et Skrift der er bestemt til at meddeele Forfatterens Hovedsum af hans Anskuelser over den jødiske og kristelige Aabenbarings skriftlige Kilder. Recensenten (C.E. Scharling) siger paa den ene Side til Værkets Fordeel Paa en Tid hvor Mængden af imodsigende Synsmaader har vakt Tvivl og Urolighed i saa mange Hjerter, tør vistnok en Mand regne paa almindelig Opmærksomhed, hvis Meddelelser over disse Gienstande udspringe af en Jnteresse for samme, der ikke er bleven mindre tidligt vakt, end længe og uafbrudt næret, hvis Alder synes at sikkre hans Meninger for Mistanken om en Umodenhed, der ikke sjeldent svækker de Vidnesbyrd, som afgives i saa vigtig en Sag; hvis Erfaring vækker Haab om, at han har taget Hensyn til de Tvivl og de Vildfarelser, hvilke synes at være de hyppigste og farligste, og hvis Fremstilling mindre lader vente en lærd Behandling end en forstaaelig og opbyggelig Udvikling af den hellige Skrifts væsentlige Jndhold. Ogsaa maatte et saadant Skrift være velkommen for den danske Literatur, som der ikke siden Bastholms Tid er leveret saadant Værk med Undtagelse af Dr. R. Møllers Veiledning o. s. v. Hornsylds hele Skrift udmærker sig ved en sjelden Livlighed i Fremstilling, en from Ærefrygt for de hellige Skrifters betydningsfulde Udsagn, en vis Naivitet i Udtryk og Vendinger, og paa mange Steder ved en poetisk Colorit, som hæver de paagieldende Begivenheder til en høi Grad af Anskuelighed. J at opfatte og bedømme de bibelske Personer viser Forf. et klart Blik, Menneskekundskab og et vist barnligt Sind, der uvilkaarligt meddeler sig Læseren. Karakteerskildringerne (Abraham er Forfatterens Jdeal, hvis Karakteer han særdeles fremhæver) skjænke Bogen dens største Værd, og ville vist læses af mange med Opbyggelse og Nytte." Saavidt til Værkets Fordeel, men nu paaankes igjen mange Feil ved Værket, f. Ex. det Vaklende og Ubestemte i Omridsene af flere Karakteerer, som Forfatteren har seet sig i Forlegenhed med at udføre, fordi deres Handlemaade ikke lod sig forene med den moralske Værdighed, som han dog saa nødigt ønskede at frakjende dem; at Læserne alt for ofte finder sig forstyrret af hine ældre Tiders simple Livsforhold ved Udtryk, der vække Forestilling om Nutidens Liv, idet Forf. kalder Jacob en god Zoolog, ikke en videnskabelig, men en experimetal 30olog; ser det paa Grund af hans Erfaring som Qvæghyrde) og om Joseph siger Forf., at han i sin Forklaring over Pharos Drøm taler som . . - en kyndig Cammeralist. (?) Endelig paaankes den uhyre Vidtløftighed i Værket. De Bevægelser der foregik i Noahs Jndre, da han forlod Arken og atter slog sin Bolig paa Jorden, sættes i Paralel med - Ludvig den 18de Tilbagekomst til Frankrig efter 22 Aars Landflygtighed, og en lang Episode afhandler, midt under Bibelens Forklaring - den franske Revolution og nævnte Konges Færd o. s. v. o. s. v. Efter en malerisk Skildring af Sodomas Undergang tilføier Forf. Historien om en - Præstegaards Brand hvortil han ikke engang selv har været Vidne, men hvorom han kun - i sin Barndom havde hørt fortælle. Værket vil komme til at udgjøre 3 Dele, i den første (547 Sider) bliver Forf. staaende ved een Bog (1ste Moseb.) og i den anden Deel vil han gjennemgaae henimod 40 Bøger af Bibelen, - en besynderlig Plan!